|  |  |
| --- | --- |
|  Kunigi | **Oni sugestas kunigi ĉi tiun artikolon kun Patrujo.

---**
Bonvolu diskuti en la Diskuto:Patrujo. Nur ensalutintaj uzantoj povas aranĝi tion. |

**Patrujo** estas lando, rigardata kiel apartenanta al iu gento aŭ nacio, pro tio, ke ĝi estas la lando de la patroj kaj de la avoj de la gentanoj aŭ nacianoj.

Hejmlando estas la terpeco, kie oni naskiĝis, kaj kie oni havas sian hejmon

La sento de **hejmeco** koncernas medio(j)n, kiu(j) dum longa tempo estis grava(j) por la individua evoluo de homo.

Por multaj homoj la termnino **hejmo** erareme identas al hejmlando kun la loĝloko, vilaĝo, urbo, regiono aŭ lando, kie ili travivis sian infanaĝon kaj junaĝon, do kie ili spertis primaran socian integriĝon (unue en la familio), kie ili do sentas "nestvarmon", kie ili "konas la regulojn", la normojn, la kulturon, kie interkompreniĝi eblas relative malkomplike kun aliaj homoj pro komuna spertofono. Tiele tio elvokas fortan kaj daŭran emocion de intimeco, alligiteco, identeco. El la vidpunkto de la psikologio, tio estas sento tute subjektiva, sendependa de realaj limoj.  

Tion spegulas la sinonime uzataj vortoj kaj esprimoj:

**naskolando, naskotero, patrio, patrolando, hejmvilaĝo, hejmurbo, hejmregiono, hejmlando, mia vilaĝo, mia urbo, mia lando ...**
Alflanke, kiu forlasis sian patrujon povas sperti senton de **hejmsopiro**.

En la nuntempa mondo ĉiam pli da homoj migras al alia loko. Post pli longa tempo de vivo tie, la komence fremda medio povas iĝi **nova patrujo** aŭ **dua patrujo**.

Se iu intence transloĝigas al alia regiono aŭ lando, oni parolas pri **patrio elektita**.

La unuopaj etnaj lingvoj esprimas la nocion **hejmo** en sufiĉe individuaj manieroj, kies signifo konsiderinde malkongruas.

Ekzemple:

* angle: home, homeland, native place, native country
* arabe: ... (el vatan)
* ĉeĥe: domov, domovina, vlast, otcina
* france: foyer, lieu d'origine, patrie, pays natal, mon pays
* germane: Heimat, kunmetite Heimatdorf,-ort,-stadt,-land (~Vaterland), Zuhause
* hispane: mi pueblo, patria
* itale: patria, paese, terra natale, casa
* nederlandlingve: geboortestreek, geboortegrond, vaderland, tehuis
* portugale: pátria, país de origem, terra natal, casa, nativo, lar.
* ruse: .... (rodina)
* slovene: domovina
* sorabe: domovina
* svede: hem, hemmavid, hembygd.

(Rim.: La redaktinto anticipe pardonpetas pri eraroj en la listo.)

Opinioj
-------

"Ĉie ajn kie estas bone, mi estas hejme." (latine: *"Patria est, ubicumque est bene."* aŭ mallonge: *"Ubi bene, ibi patria."*)
Cicerono

"Mi estas homo antaŭ ol esti franca, ĉar mi estas necese homo, kaj estas franca nur pro hazardo." (MONTESQUIEU)

"...Kaj tiam estos plenumita la belega revo de la inteligenteco: havi kiel **patrio** la mondon, kaj kiel nacio la homaron."
(Victor Hugo en Antaŭparolo de "Les Burgraves" = La Burgografoj", 1843)

"Mia **hejmolando** mi nomas tiun landon, en kiu mi estas konstanta, fikshejma loĝanto; sed ĉar pro la nedifiniteco de la vorto 'lando' la vortoj 'patrolando' kaj 'hejmolando' ofte kaŭzas disputojn kaj malpacon kaj malamike disigas inter si la filojn de la sama terpeco, tial en ĉiuj dubaj okazoj mi evitas tiujn neprecizajn vortojn kaj uzas anstataŭ ili la pli precizajn 'hejma regno', 'hejma regiono', 'hejma urbo'." (ZAMENHOF DH1913, VII).

"Mia **patrolando** mi nomas tiun landon, en kiu mi naskiĝis. Sed ĉar pro la nedifiniteco de la vorto 'lando' la vortoj 'patrolando' kaj 'hejmolando' ofte kaŭzas disputojn kaj malpacon kaj malamike disigas inter si la filojn de la sama terpeco, tial en ĉiuj dubaj okazoj mi evitas tiujn neprecizajn vortojn kaj uzas anstataŭ ili la pli precizajn 'patruja regno', 'patruja regiono', 'patruja urbo'." (ZAMENHOF DH1913,VII).

"Mi ne havas **hejmsopiro**n. Mi lernis, ke tio, kio estu hejmlando, kio estu la patrio, estas peklita kaj enfiksita en dosierojn, kaj, ke ĝi estas reprezentata en la formo de ŝtataj oficistoj, kiuj elpelas tiel certe la honestan hejmsopiron, ke eĉ ne spuro de ĝi postrestas2. Kie mi estas hejme? Tie, kie mi troviĝas kaj kie neniu min ĝenas. Tie, kie neniu volas scii, kiu mi estas kaj kion mi faras. Kie neniu volas scii, de kie mi venis, tie estas mia hejmo, tie estas mia patrujo." (B. Traven en
La Mortula Ŝipo, trad. Hans-Georg Kaiser)

"Homo havas du patrujojn: unu estas lia domo, kaj la alia estas la mondo." (L. Lunari en sia poemo "25-a de aprilo 1945", pri la fino de la Dua mondmilito)

Komparu kun
-----------

hejmo (loĝejo), hejmlando, patrio, patriotismo

Referencoj
----------

1. ↑  Laǔ NPIV, difino de hejmlando
2. ↑  Laǔ NPIV, hejmo (loĝejo) kun la signifo hejmlando estas evitenda

Vidu ankaŭ
----------

* Kategorio Hejmo (regiono) en la Vikimedia Komunejo (Multrimedaj datumoj)

* Listo de etnoj